[{"text_idx": "#000006", "text": "Legu c\u0302i-sube la \u201cantau\u0306babilon\u201d de Aleksander Korj\u0302enkov, kiu ricevis en Kau\u0306no la j\u0302usprezitan librostokon la 23an de majo, ekzakte je sia 55a naskig\u0302datreveno. C\u0302u eldonisto povas ricevi pli bonan donacon?.."}, {"text_idx": "#000008", "text": "C\u0302io komencig\u0302is en februaro 1999, kiam mi venis al Skotlando por renkontig\u0302i kun Bill (literature: William) Auld. Mia celo estis registri liajn rememorojn por poste pretigi kaj eldoni lian biografion. Meze de la plurhora intervjuo c\u0302e tablo, sur kiu staris mia pos\u0302magnetofono, ni pau\u0306zis, kaj Bill petis rakonti pri la debito de la libroj, kiujn li lastatempe tradukis por nia eta eldonejo Sezonoj. Kvankam la elstaran sukceson de La Mastro de l\u2019 Ringoj li jam konis el nia korespondado, li denove g\u0302ojetis pro tio. Sed tute entuziasme Bill akceptis la plej fres\u0302an informon pri la bonega ekvendo de La c\u0302ashundo de la Baskerviloj, surmerkatigita nur antau\u0306 kelkaj monatoj."}, {"text_idx": "#000014", "text": "Tio estis sinpropono, kaj estis notite, ke ni revenos al la temo, post kiam Bill finos la tradukadon de Jurgen kaj Pikviko. La romano Jurgen de Cabell aperis c\u0302e Sezonoj en 2001, sed la tradukadon de Pikviko Bill ne sukcesis kompletigi..."}, {"text_idx": "#000019", "text": "Kvankam tre bone konata, g\u0302i estas stranga kolekto. En kvar aventuroj krimo tute mankas. Kaj, kiam estas evidenta krimo, la trovita kriminto povas resti nepunita, c\u0302ar Holmso ne c\u0302iam transdonas al la justico la rezultojn de sia enketado. Krome, atenta leganto facile rimarkas plurajn erarojn kaj malkongruaj\u0302ojn pri datoj, lokoj, nomoj kaj aliaj faktoj realaj kaj fikciaj. Ec\u0302 la s\u0302losilan vorton dedukti, kiu karakterizas la Holmsan metodon, Conan Doyle (au\u0306 Vatsono?) foje uzas anstatau\u0306 indukti (reale Holmso jen deduktas, jen induktas)."}, {"text_idx": "#000021", "text": "Por kompreni tion, simple komencu legi. Kaj estas tre vers\u0302ajne, ke, ec\u0302 se vi antau\u0306scias la solvon de la intrigo danke al pli frua legado kaj spektado, vi dau\u0306rigos la legadon, c\u0302ar la libro estas interesa. Kaj tial legata, \u2013 tute lau\u0306 la karakterizo de Bill Auld."}, {"text_idx": "#000033", "text": "Mi ja faras tiajn esplorojn Andreas, kiel mi jam diris. Ne estis mi kiu plendis, ke oni ne tradukas sufic\u0302e da modernaj kaj modaj verkoj malgrau\u0306 tio, ke ekzistas sufic\u0302e da verkistoj kaj eldonejoj, kiuj senpage permesas tradukojn. Vi ec\u0302 pretendis, ke vi mem havas proponojn pri g\u0302uste tiuj verkistoj kaj eldonejoj."}, {"text_idx": "#000042", "text": "Oni preferas traduki \u201cklasikajn\u201d, do tute malnovajn verkojn. En la frua periodo tio havis sencon: oni devis montri al la publiko, ke eblas traduki tion."}, {"text_idx": "#000045", "text": "Alia ekzemplo estas \u201cKie ni povas trovi Dion?\u201d tradukita, financata kaj eldonita de privata grupo ("}, {"text_idx": "#000046", "text": "Ankau\u0306 mi sukcesis ricevi la permeson de la verkisto Robert Menasse kaj tradukis lian alvokon por Eu\u0306ropa Respubliko, legebla en \u201clibera folio\u201d"}, {"text_idx": "#000049", "text": "Andreas, mia demando estis serioza, ne retorika. Kiel tradukemulo kiu jam mals\u0302paris multan tempon vane baraktante kun eldonejo por ricevi rajton elangligi modernan, furoran verkon, mi ege interesig\u0302as pri viaj proponoj."}, {"text_idx": "#000055", "text": "Mi laudas la eldonon de la libro Sherloko Holmso, substrekante la gravan rolon de libroj en la Esperanto-Movadoj. Mi alte taksas la interdiskuton inter Andreas kaj Hochjo. Mi indikas, ke tro da instruistoj de Esperanto ne utiligas Esperantan literaturon en duagradaj kursoj, kaj ke tio estas eraro. Mi esperas forigi miskomprenon de niaj instruistoj pri kiam instrui gramatikon, kaj kiam instrui LITERATURON. Mi proponas, ke lokaj kluboj starigu kursojn por priparoli literaturon, komencante kun la nova libro Sherloko Holmso."}, {"text_idx": "#000056", "text": "La novajho pri la nova eldono de pli ol 200-pagha libro nomata Sherloko Holmso estas boneta informo. La reciproka dialogo inter Hochjo kaj Andreas ankau estas bona. Ili ne nur auskultas unu al la alia, ili respondas rekte kaj konstruas utilajn ideojn por la bonfarto de nia esperanta libraro. Mi plejparte konsentas kun ambau komentantoj. Mi esperas, ke tiaj dialogoj pli kaj pli trovighos en la diskutejo, char per tiaj interparoloj ni chiuj lernas."}, {"text_idx": "#000059", "text": "Mi mem lernis la francan lingvon legante. Mi achetis la trivolumenan libron Les Miserables de Victor Hugo, kaj per Esperanto-Franca vortaro che-mane, legis la tutan libron, kontrolante kelkajn nekonatajn terminojn en la vortaro, sed chefe divenante la signifon de vortoj kaj gramatikajhoj tra pli ol 1600 paghoj. Oni sciu, ke mi mem ne estis tiutempe (chirkau 1985) bona lingvolernanto, kaj ke mi studis lingvojn che la universitato kaj mezlernejo nur 3 monatojn."}, {"text_idx": "#000063", "text": "Mi proponas, ke niaj lokaj kluboj starigi kursojn pri literaturo, achetante por chiuj partoprenantoj la libron Sherkloko Holmso. La shlosilo de la sukceso de tia kurso estos, ke la instruisto lernu mem kiel paroligi homojn, kiel diskutigi homojn por ke la lernantoj priparolu, kun certa grado de energio kaj emocio, la IDEOJN prezentitajn en la libro, komparante tiujn ideojn al nia socio, al nia mondkoncepto kaj al ni mem."}, {"text_idx": "#000068", "text": "Povas esti. Char finfine la britoj devas flegi sian literaturan heredajhon. Normala afero."}, {"text_idx": "#000070", "text": "Nu, eksmode au ne, estas bone ke klasikajhoj kiel S.H. ekzistas en Eo. Mi ne diris, ke mi estas kontrau tio. Male, mi asertis, ke chiu libro de la monda literaturo devus ekzisti ankau en Eo, se Eo volus ludi pli gravan rolon kiel mondlingvo en la literaturo."}, {"text_idx": "#000071", "text": "Mi nur montris min skeptika rilate la elekton de prioritatoj de tradukendaj verkoj al Eo kaj esprimis la opinion, kaj deziron, ke oni traduku pli modernajn verkojn. Sed se la e-istoj nepre volas traduki verkon kiel S.H., oni neniel malhelpu ilin fari tion. Kaj se la traduko farighis modela, ekzistas despli granda kialo por ghoji kaj gratuli al la tradukintoj. Chi tiu principo validas por chiu verko."}, {"text_idx": "#000072", "text": "Eksmodig\u0302is? C\u0302u vere? La filmadaptaj\u0302o de reg\u0302isoro Guy Ritchie en 2009 (en kiu c\u0302efrolis Robert Downey Jr. kaj Jude Law) estis tiel moda, ke oni enspezis pli ol duonmiliardon da usonaj dolaroj pro g\u0302i. Sekvis alia simile furora Sherlock-aventuro en 2011 (la filmo \u201cSherlock Holmes: A Game of Shadows\u201d) kaj ec\u0302 nun filmig\u0302as dua sezono de la BBC-televidserio \u201cSherlock\u201d kun aktoro Benedict Cumberbatch kiel Holmes..."}]